Možemo li da otpočnemo sa radom? Poslanici, cijenjeni gosti, obavješavam prisutne da današnjoj svečanoj sjednici, konstituirajućoj sjednici, od 42 koji broje članstvo u visokom ovom domu, prisutno je 33. 25 iz Federacije poslanika i 8 iz RS. Prema tome, imamo kvorum i možemo danas da radimo. Otvaram prvu konstituirajuću sjednicu Predstavničkog doma Parlamentarne skupštine Bosne i Hercegovine. U skladu sa članom 2. tačka 2. Poslovnika Predstavničkog doma, ovu sjendicu sazvao je Kolegij Predstavničkog doma dosadašnjeg saziva, a u skladu sa tačkom 3. istog člana sjednicom predsjedava najstariji poslanik novoizabranog saziva, kao privremeni predsjedavajući, dok se ne izabere, naravno predsjedavajući Doma. Zahvaljujući mojim godinama, dame i gospodo, ta čast je pripala meni i moje je ime za one koji me ne poznaju Muhamed Begović iz Tuzle. Koristim se ovom prilikom da pozdravim sve poslanike i uputim vam čestitke na izboru. Također, čestitam i zahvaljujem biračima na demokratskom opredjeljenju u prošlim izborima na izbor članova ovog visokog doma. Isto tako, zahvaljujem Privremenoj izbornoj komisiji, koja je uložila napore na iznalaženju demokratskih metoda u provođenju ovih opštih izbora. Čast mi je da pozdravim uvažene goste ove naše sjednice i to člana Predsjedništva BiH, gospodina dr Halida Genjca, prvog zamjenika visokog predstavnika za BiH gospodina Ralfa Džonsona, sa njegovim saradnicima naravno. Isto tako, srdačno pozdravljam savjetnika i zamjenika rukovodioca Ambasade SR Njemačke gospodina dr Lingentmana, izvinjavam se, zahvaljujem se predsjedavajućem i članovima Vijeća ministara BiH. Pozdravljam i druge goste, koji prate rad ovog visokog doma. Također, pozdravljam sredstva informisanja. Poštovana gospodo, s obzirom da novoizabrani poslanici, poslaničku dužnost preuzimaju davanjem svečane izjave, kako je propisano u članu 3. Poslovnika Predstavničkog doma, ja ću sada pročitati listu izabranih poslanika u ovaj dom, onako kako nam je dostavila Privremena izborna komisija. Poslije toga ćemo zajedno dati svečanu izjavu. Dozvolite mi da pročitam poslanike, izabrane poslanike u ovaj svečani dom. Lista izabranih poslanika je slijedeća Iz Federacije SDP BiH 1. Šarganović Senad 2. Lagumdžija Zlatko 3. Bogićević Bogić 4. Imamović Muharem 2 5. Filipović Omer 6. Avdić Sead 7. Kušljugić Mirza 8. Kamberović Violeta SDA 1. Borić Adem 2. Buturović Sead 3. Mašović Amor 4. Neimarlija Hilmo 5. Brka Osman 6. Vilić Ramiz 7. Kulenović Salih HDZ 1. Baković Mirko 2. Ljubić Mariofil 3. Grabovac-Titan- Miro 4. Vukić Zdenko 5. Andrić-Lužanski Ivo SBiH 1. Belkić Beriz 2. Filipović Mediha, koja danas ne prisustvuje 3. Kulović Hamdija 4. Begović Muhamed NHI 1. Lozančić Ivo DSPBiH 1. Osmanović Bahrija DNZ 1. Đedović Ibrahim, koji pravda izostanak, pismeno je najavio da danas ne prisustvuje sjednici BPS 1. Mehtić Halil IZ RS SDS 1. Banjac Mirko 2. Kovačević Ljubomir 3. Spasojević Zoran 4. Tošić Momir 5. Jovanović Miloš 6. Mijatović Mirko 3 PDP 1. Dokić Branko 2. Stokić Dušan SNS 1. Lolić Branislav SPRS 1. Gligorić Tihomir Koalicija SNSDFBSP 1. Mirjanić Željko SDA 1. Malkić Abdurahman SDP BiH 1. Stanimirović Dragi SBiH 1. Šašivarević Nedžad Vi ste gospodo poslanici, dobili od Službe tekst svečane izjave, ja vas molim da, nakon davanja svečane izjave, svi istu potpišete i dostavite ovoj službi. Molim da svi zajedno damo svečanu izjavu.
Izjavljujem da ću savjesno vršiti dužnosti koje su mi povjerene. Poštovati Ustav BiH. U potpunosti provoditi Opći okvirni sporazum za mir u BiH. Štititi i unapređivati ljudska prava i osnovne slobode, te štititi interese i jednakost svih naroda i građana. Čestitam vam na davanju svečane izjave. Poštovana gospodo poslanici, kako smo svi dali svečanu izjavu, sada već možemo da obavljamo svoju poslaničku dužnost. Dužnost mi je da vas upoznam, da su u pripremi ove sjednice, prethodno održana tri konsultativna sastanka Kolegija ovog doma dosadašnjeg saziva, sa predstavnicima političkih partija, či su poslanici izabrani u ovaj dom na opštim izborima. Na tim sastancima dogovoreno je da se na ovoj sjednici izvrši izbor predsjedavajućeg, zatim prvog zamjenika predsjedavajućeg i drugom zamjenika predsjedavajućeg. Prema tome, a u skladu sa dogovorom na pomenutim sastancima, ja predlažem za današnju sjednicu da usvojimo slijedeći dnevni red. Jedna je tačka dnevnog reda i to 1. Izbor predsjedavajućeg, zatim zamjenika predsjedavajućeg, prvog zamjenika predsjedavajućeg i drugog zamjenika predsjedavajućeg Predstavničkog doma. 4 S obzirom da je ovakav prijedlog dnevnog reda usaglašen, na konsultativnim sastancima, mislim da nema potrebe za diskusijom, povodom prijedloga dnevnog reda, podvlačim, povodom prijedloga dnevnog reda. Da li ste saglasni sa ovakvim prijedlogom, molim da se izjasnimo aklamacijom? Izvinjavam se, to je dizanjem ruku.
36 za.
36 je za glasalo. Ima li ko protiv? Ima li uzdržanih? Nema. Hvala lijepa. Konstatujem da je većinom glasova, prihvaćen dnevni red. Obzirom da je ovakav prijedlog dnevnog reda usaglašen itd., na konsultativnim sastancima, rekli smo da nema potrebe i, ja se zahvaljujem na opredjeljenju za ovaj dnevni red. I, ako ste vi gospodo poslanici dobili tekst Poslovnika Predstavničkog doma, dozvolite mi da vas ipak prije glasanja podsjetim na odredbe člana 64. Poslovnika. Član 64. našeg poslovnika glasi. Odluke se u Domu donose većinom glasova poslanika, koji su prisutni i koji glasaju. Suzdržani glasovi ubrajaju se u kvorum i ne dodaju se glasovima koji su za, odnosno koji su protiv. Poslanici će uložiti najveće napore, kako bi većina uključivala, najmanje jednu trećinu poslananika sa teritorije svakog entiteta. Stav dva, u svim slučajevima zbrojenih glasova mora namjanje biti jednak kvorumu, propisanom u članu 52. tačka 2 Poslovnika. Prema članu 52. tačka 2. Poslovnika, kvorum čine 22 poslanika, s tim da je prisutna najmanje jedna trećina poslanika iz svakog entiteta. Mi smo brojanjem ustanovili, s obzirom da 39 poslanika prisustvuje sjednici, utvrdit ćemo da su ispunjeni uslovi za glasanje. Konstatujem da je, sjednici ukupno prisutno 39 poslanika i da imamo zaista uslove za donošenje punovažnih odluka. Dakle, dame i gospodo, stavljam na glasanje prijedlog dnevnog reda, kako sam naprijed iznio.
Nažalost, prije smo glasali – 36 je za. Nije strašno.
Molim da provedemo glasanje i po entitetima. Sad smo glasali ukupno, sad moramo glasati i po entitetima.
Ne mora.
Slažete li se da po entitetima glasamo? Hvala lijepo. Prelazimo na rad, po usvojenom dnevnom redu. Dozvolite mi gospodo poslanici da vas podsjetim i na odredbe Poslovnika koje regulišu izbor rukovodstva 5 Doma, tj. predsjedavajućeg, pa prvog zamjenika predsjedavajućeg i drugog zamjenika predsjedavajućeg. Tačka 1. člana 4. Poslovnika ovog doma propisuje, da Dom iz redova svojih članova bira jednog Srbina, jednog Bošnjaka i jednog Hrvata, koji će vršiti dužnost predsjedavajućeg, zatim prvog zamjenika predsjedavajućeg, zatim drugog zamjenika predsjedavajućeg. Predsjedavajući ne može biti izabran iz istog konstitutivnog naroda kao predsjedavajući Predsjedništva BiH i predsjedavajući Vijeća ministara. Ove dvije funkcije nisu kompatibilne sa izborom u rukovodstvo Doma. Ovdje treba da vas podsjetim još, da je sada na dužnosti predsjedavajućeg Predsjedništva BiH Srbin, koji je tu dužnost preuzeo 12. oktobra o.g. i rotacija se vrši nakon osam mjeseci. Predsjedavajući Vijeća ministara je Hrvat, koji je na tu dužnost imenovan, imenovan 18. oktobra, kako znate. Prema tome, sada na dužnost predsjedavajućeg Predstavničkog doma, treba da izaberemo Bošnjaka, za prvog zamjenika predsjedavajućeg Srbina i za drugog zamjenika predsjedavajućeg ovog doma Hrvata. Tačka 2. člana 4. Poslovnika propisuje da svaki poslanik ima pravo predlagati kandiate za ove dužnosti. Ako za jedno mjesto ima više kandidata, redoslijed kandidata utvrdit će se žrijebanjem. Nakon što se utvrdi lista kandidata za svako mjesto, pristupa se glasanju. Prema tački 3. istog člana, u prvom krugu glasanja, prvo se glasa za predsjedavajućeg, zatim za prvog zamjenika predsjedavajućeg, te drugog zamjenika predsjedavajućeg Doma, a u drugom krugu obrnutim redom, znači za drugog zamjenika predsjedavajućeg, za prvog zamjenika predsjedavajućeg i za predsjedavajućeg. Tačka 4. člana 4. glasi: ako od više kandidata za jedno mjesto, ni jedan kandidat nije dobio potpunu većinu, glasanje se ponavlja za dva kandidata koji su dobili najviše glasova. Tačka 5. člana 4. glasi: odluka o izboru donosi se po principu većine za donošenje odluka, s tim što će u slučaju usaglašavanja, a to znači da je glasano za, većina prisutnih, ali ne i entitetska većina, usaglašavanje obaviti predstavnici političkih stranaka zastupljenih u Domu, a ako usaglašavanje ne uspije, glasanje se u cijelosti ponavlja. Tačka 6. člana 4. glasi: ako ni jedan kandidat nije dobio potrebnu većinu, glasanje se u cijelosti ponavlja. Molim poslanike da iznesu prijedlog kandidata za rukovodstvo doma. Izvolite, ko se javlja za riječ? Gospodin Bogić Bogićević, poslanik Biogić Bogićević iz SDP-a.
Dame i gospodo, uvaženi poslanici, poštovani predsjedavajući, poštovani gosti, poštovani članovi Predsjedništva BiH, članovi Vijeća ministara, srdačno vas pozdravljam u ime SDP-a BiH i imam čast da u ime Kluba poslanika SDP-a BiH, za predsjedavajućeg Zastupničkog doma predložim dr Seada Avdića, potpredsjednika SDP-a i poslanika u ovom visokom domu. Dr Sead Avdić je rođen 2. maja 1944. godine u Gračanici u BiH, po nacionalnosti je Bošnjak, mašinski fakultet je završio u Beogradu ’69 godine, magistarski rad i doktorsku disertaciju odbranio na Fakultetu strojarstva i brodogradnje u Zagrebu Republika Hrvatska. Nakon prvih višestranačkih izbora, biran je za predsjednika Izvršnog odobra Opštine Tuzla, a nakon ’94 godine, 6 za dogradonačelnika Tuzle. Bio je poslanik u tuzlanskom Kantonu i Domu naroda Parlamenta Federacije BiH. Živi i radi u Tuzli, kao redovni profesor Mašinskog fakulteta Univerziteta u Tuzli. Hvala lijepo.
Pardon, jedna stanka, ja se izvinjavam, dužnost mi je da pozdravim našeg predsjedavajućeg Predsjedništva BiH, gospodina Živka Radišića, malo je kasnije stigao. Hvala lijepa. Nastavimo dalje.
Gospodine predsjedniče, poštovane dame i gospodo, uvažene kolegice i kolege zastupnici, dužnost mi je u ime Kluba HDZ-a, tražiti stanku od 15 minuta, kako bi na kvalitetan način pripremili kandidaturu, kandidata iz reda HDZ-a. Nadam se da ćete imati razumijevanja.
Dajem stanku 15 minuta. [[PAUZA]] Sjednici prisustvuje ukupno 40 poslanika, a ne 39, jer je u međuvremenu jedan poslanik došao. Prije prelaska na rad, dozvolite mi da vas obavijestim i da pozdravim gospodu predstavnike britanske Ambasade, predstavnike američke Ambasade, francuske Ambasade i predstavnike italijanske Ambasade, hvala lijepa. Prelazimo na rad. Ko se javlja za riječ? Gospodin Ramiz Vilić, pardon malo, Lužanski, ja se izvinajvam.
Zahvaljujem se gospodine predsjedavajući, kao stranka pobjednica na prošlim izborima unutar hrvatskog korpusa, smatramo da imamo legalno i legitimno pravo, sukladno Poslovniku o radu Zastupničkog doma za drugog zamjenika predsjedavajućeg predložiti gospodina Mariofila Ljubića. Gospodin Mariofil Ljubić rođen je 21. veljače 1957. godine u Uzurićima, Široki Brijeg. Osnovnu školu završio u Uzurićima, srednju školu u Mostaru, a pravni fakultet u Sarajevu. Položio je i pravosudni ispit u Sarajevu. Od ’90-te obnašao je dužnost zastupnika u Skupštini BiH. Član Predsjedništva BiH, predsjednik Ustavotvorne skupštine Fedracije BiH, predsjedatelj Doma naroda Parlamenta Federacije BiH, i zamjenik predsjedatelja Zastupničkog doma Parlamenta Federacije BiH. Na prošlim izborima izabran je za zastupnika u izbornoj jedinici Zapadno-Hercegovačka i Hercegovačko-Neretvanska županija.
Hvala lijepa. Dakle, imamo prijedlog za drugog zamjenika gospodina Mariofila Ljubića. Rijeć ima Ramiz Vilić, poslanik na listi SDA. 7
Dame i gospodi, gospodo poslanici, gospodine predsjedavajući, cijenjeni gosti, u ime Stranke demokratske akcije, na mjesto predsjedavajućeg predlažemo gospodina Adema Borića. Gospodin Adem Borić, rođen je 1948.godine. Pravni fakultet je završio u Sarajevu, specijalizirao je međunarodno pravo. Od maja ‘95-te godine, predsjedava Skupštinom Unsko-Sanskog kantona. Bio je član Parlamenta Federacije BiH, u Domu naroda od ’96 do ’98. godine. Član Predsjedništva stranke, član glavnog odbora i u više navrata predsjednik kantonalnog odbora SDA, Stranke demokratske akcija.
Hvala lijepa. Ko se dalje javlja za riječ? Molim da se predstavi.
Poštovani predsjedavajući, poštovane koleginice i kolege poslanici, dragi gosti, želim da u ime Partije demorkatskog progresa Republike Srpske, za prvog zamjeniak predsjedavajućeg u Predstavničkom domu, predložim profesora dr Željka Mirjanića. Profesor Mirjanić je rođen 1959.godine u Banja Luci. Profesor je na Pravnom fakutletu u Banja Luci. Oženjen je, otac dvoje djece. Do sada je obavljao više značajnih funkcija, u dva mandata bio je poslanik u Narodnoj skupštini RS. Bio je, također, član Zakonodavno-pravne komisije, takođe je bio i savjetnik člana Predsjedništva BiH. Sad je trenutno član Predsjedništva partije, Demokratsko- socijalističke partije u Banja Luci.. To je dovoljno
Ima li još prijedloga? Hvala lijepa. Ja bih molio poslanike kad izađu da se predstave, jer se još ne znamo.
Pozdravljam sve prisutne u ime Srpskog narodnog saveza, stranke nezavisnih socijal demokrata i demokratske socijalističke partije i podržavam prijedlog da se gospodin Mirjanić predloži za prvog zamjenika.
Ko se dalje javlja? Violeta.
Želim da pozdravim cijenjeni skup i da iznesem zajednički prijedlog ispred SDP-a, Nove hrvatske inicijative, Stranke za BiH, Demokratske stranke penzionera BiH i Bosanske patriotske stranke, za drugog zamjenika predsjedavajućeg Doma gospodina Ivu Lozančića. Ivo Lozančić, rođen 2.01.1957.godine u Žepču. Osnovnu školu završio u Žepču. Srednju i višu školu u Zenici. Oženjen, otac dvoje djece. Prije višestranačkih 8 izbora, uposlen u Željezari Zenica, biran u Zastupnički dom BiH, na izborima 1996.godine. Predsjedavajući iz reda hrvatskog naroda u Zastupničkom domu Parlamentarne skupštine BiH. Član Komisije za vanjske odnose i Administrativne komisije. Biran na općim izborima 1998.godine u Zastupnički dom Parlamentarne skupštine BiH. Član Komisije za vanjske odnose i Administrativne komisije. Na općim izborima 2000, biran u Zastupnički dom Parlamentarne skupštine BiH. Biran iz reda Nove hrvatske inicijative, dopredsjednik Nove hrvatske inicijative. Sve ove stranke, također, predlažu Seada Avdića za predsjedavajućeg Doma, čija je kandidatura istaknuta. Hvala lijepa.
Ko se dalje javlja za riječ? Izvolite. Momir Tošić, predstavnik SDS-a.
Gospodine predsjedavajući, uvažene kolege, dragi gosti, u ime SDS-a, Kluba SDS-a, za prvog zamjenika predsjedavajućeg, predlažemo Spasojević Zorana Uroša. Rođen je 25.9.1960.godine u Bijeljini, znači jedan od mladih kadrova SDS. Osnovnu i srednju školu završio u Bijeljini, diplomirao na Pedagogiji u Beogradu, oženjen je i otac je petero djece. Živi i radi u Bijeljini. Kao stranka koja je dobila najviše glasova i najviše povjerenja u RS, smatramo da je naše legitimno pravo, da u ovom trenutku predložimo jednog od perspektivnih naših članova i smatramo da će Parlament BiH da nas u ovome podrži. On je iz izborne jedinice II. Izborne jedinice koja je najviše dobila glasova Bijeljina Doboj i računam da ćemo u ovom dijelu dobiti podršku. Hvala vam.
Da li se još neko javlja. Ako se niko više ne javlja, prelazimo na glasanje.
Ne, mogu li ja dobiti riječ? Treba da konstatujemo ko je predložen za ove tri funkcije koje smo naprijed istakli. Za predsjedavajućeg Predstavničkog doma predloženi su sledeći kandidati: Sead Abdić i Adem Borić. Za prvog zamjenika predsjedavajućeg predloženi su: Željko Mirjanić i Spasojević Zoran. Za drugog zamjenika predsjedavajućeg predloženi su Mariofil Ljubić i Ivo Lozančić.
Prema Poslovniku, obavještavamo, da se moramo prvo izjašnajvati za predsjedavajućeg. Uvaženi poslanici, sada imamo i predložene kandidate za sva tri mjesta. Dajem pauzu od deset minuta, radi pripreme žrijebanja. Da bismo utvrdili listu izabranog kandidata, za predsjedavajućeg, kako se kandidovali, dozvolite da pristupimo žrijebanju.
Kandidat broj 1. Je dr Sead Avdić, za predsjedavajućeg. 9
Čestitam dr Seadu Avdiću za izbor.
Samo na listi.
Dame i gospodo, rekao sam kandidat, mislim da se razumijemo.
Drugi kandidat je, sasvim prirodno gospodin Adem Borić. Na prvom mjestu za prvog zamjenika predsjedavajućeg je profesor dr Željko Mirjanić, poslanik Koalicije iz RS.
Čestitam.
Drugi je Zoran Spasojević ili nemamo trećeg kandidata, poslanik SDS.
Čestitam.
Idemo za drugog zamjenika. Na listi kandidat za drugog zamjenika pod brojem jedan je, Ivo Lozančić, poslanik NHI. Ja ću samo drugog pročitati, jer nemamo, samo po dva su. Drugi je, kandidat sasvim prirodno Mariofil Ljubić, poslanik HDZ-a, jer nema trećeg.
Hvala lijepa. Dajem pauzu. Ima riječ, izvolite.
Poštovani poslanici, ispred SDA, tražim pola sata pauzu, radi daljih konsultacija i tražim sat vremena zbog džume. Tako da predlažem da nastavimo sa radom u 13 sati.
Pošto predsjedavajući mora da traži saglasnost svih prisutnih, za ovako veliku pauzu, da li ste saglasni za sat i po da damo pauzu? Predstavnik SDA tražio je pola sata, ja sam ovlašten da mogu pola sata dati pauzu. Poslije toga, imamo džumu, ja čestitam Bošnjacima bajramske praznike i normalno je da trebaju Bošnjaci da obave svoju dužnost, vjersku dužnost i smatram da smo saglasni da dobiju odsustvo sat, dakle, ukupno do 1 i 15 slažete li se? [[PAUZA]] 10 Nastavljamo sa radom. Sjednici prisustvuje 39 poslanika. Jedan nedostaje, obzirom da imamo kvorum, možemo punovažno i valjano odlučivati o izboru kandidata za prvog predsjedavajućeg i druga dva zamjenika. Ja ću vas sad upoznati o utvrđenoj listi kandidata, koji su kandidovani za funkciju prvog predsjedavajućeg, prvog zamjenika predsjedavajućeg i drugog zamjenika predsjedavajućeg, a posebno da predsjedavajući ide po redu kako smo se već i izjašnjavali o kandidaturi. Prvi kandidat za, kao poslanik za predsjedavajućeg Predstavničkog doma je, gospodin Avdić Sead, o njemu ćemo se izjašnajvati. Drugi kandidat je Adem Borić za istu funkciju. Za prvog zamjenika utvrđen je kandidat Željko Mirjanić i Zoran Spasojević. Za drugog kandidata utvrđeni su Lozančić Ivo i Mariofil Ljubić. Pristupimo glasanju na ovakav način, po redoslijedu kako je kandidatura utvrđena. Dajem prije toga riječ gospodinu Borić Ademu, vezano je za glasanje da znate, inače nemamo više diskusije.
Poštovani predsjedniče, člane Predsjedništva, gospodo Ministarskog vijeća, uvaženi poslanici, poštovani predsjedavajući, ja bih se prije svega zahvalio svima vama što ste nam dozvolili sat vremena za obavljanje džume namaza i odmah bih rekao da mi u Stranci demokratske akcije smo očekivali, od alijanse za promjene, da svoj najavljeni program, kako za Parlament i institucije BiH da ponude ljude koji će garantirati realizaciju tih programa. Ponuđeni kandidati, po našem uvjerenju, nažalost, ne pružaju taj ... zato ćemo mi glasati protiv gospode Lozančić Ive i Mirjanić Željka, a imamo svog kandidata za mjesto predsjedavajućeg, hvala.
Hvala lijepo. Pristupimo glasanju. Prvo se izjašnjavamo za kandidata Avdić Seada. Ko je za neka digne ruku? Ja vas molim da malo zadržite duže, da bi Stručna služba se mogla opredijeliti. Za izbor predsjedavajućeg ovog doma, za tog kandidata, glasalo je 20 kandidata. Hvala lijepo, 20 kandidata. Prelazimo za drugog, pardon, ja se izvinajvam, malo je procedura poremećena. Ko je protiv ovakvog izbora neka digne ruku, zamolio bih. Ima li suzdržanih? Jedan. Protiv izbora Seada Avdića za predsjedavajućeg je 19 poslanika, jedan je suzdržan. Suzdržan se ne računa u ove protivnike.
Imamo 40 ljudi, ipak je 40 prisutno i glasalo je toliko. 11
Slažete li se da provjerimo? Ako postoji bilo kakva sumnja, molim da se izjasnimo da provjerimo, bilo to prozivkom ili ponovnim glasanjem. Jeste li da ponovimo glasanje? Niste. Hvala lijepo. Ukupno je prisutno 40 poslanika za prvog kandidata, tj. Seada Avdića, glasalo je 20 poslanika. Pardon, protiv je glasalo 19, izvinjavam se, protiv je glasalo 19 i jedan je uzdržan. Ima li obrazloženje Klub SDS-a, molim neka izađe i obrazloži osnovano zahtjeve da se razumijemo.
Dame i gospodo, poštovani gosti, ja sam prije svega iznenađen ovakvim vođenjem sjednice, koja dovodi do situacija, koje ne garantuju pravovaljanost izjašnajvanja. Drugo, jedan poslanik nije položio zakletvu i ne može da glasa, to je činjenica, jer nije bio prisutan za vrijeme polaganja, a druga stvar, evo vidimo da je i kod brojnog stanja bilo promjena.
Dame i gospodo, dva poslanika nisu prisutna i nisu položili zakletvu i to je razumljivo. Ovaj koji nije položio zakletvu, molim da se prijavi da to obavimo i da nastavimo rad. Koji poslanik nije položio zakletvu? Molim vas, predstavnik SDS-a treba da nam objasni, koji poslanik nije položio zakletvu, a prisutan je da ga privedemo da da svečanu izjavu. Ima li takav poslanik? Ne prihvatamo tvrdnju predstavnika SDS-a, što se tiče poslanika da je prisutan a nije položio zakletvu, jer nema argumenata. Nemojte molim vas prekidati. Jedan je uzdržan kandidat. Jako dobro vodimo računa o demokraciji i proceduri gospodine Banjac. Vi ste gospodine Banjac, inicijator u ime Kluba i ja se moram vama obraćati a ne prisutnim, to je procedura takva predviđena poslovnikom, možda ste se vi izjašnjavali za taj poslovnik. Idemo dalje. Dakle, za prvog kandidata, za funkciju predsjedavajućeg izjasnilo se 20 poslanika. Protiv tog kandidata, izjasnilo se 19 poslanika i jedan je uzdržan bio psolanik kod glasanja. Molim lijepo. Stvoreni su uslovi da pređemo na izbor, odnosno izjašnjenje za drugog kandidata, za funkciju predsjedavajućeg, a to je gospodin Borić Adem.
Ne, ne, u drugom krugu, obratno.
U drugom krugu će biti, ovo je prvi krug, zaboravio sam kazati, prvi je to krug glasanja, molim vas lijepo, imat ćemo i drugi krug glasanja. Stavljam na glasanje kandidata Borić Adema za funkciju predsjedavajućeg Doma. 12 Molim vas, ko je za ovu funkciju? Od prisutnih 40 poslanika, molim da se izjasnimo, ko je za kandidata Borić Adema na funkciju predsjedavajućeg, nek digne ruku. Hvala lijepa. Hvala lijepa, konstatujem da se 13 poslanika izjasnilo za kandidata Borić Adema. Ko je protiv, neka digne ruku? Ima li ko suzdržan? – jedan. Od ukupno 40 poslanika, koji su prisutni, za kandidata Borić Adema glasalo je 13 – protiv je glasalo 25 i 1 je uzdržan. Sekretar će sad prozvati pa ćemo vidjeti pravo stanje.
Šarganović Senad – prisutan Lagumdžija Zlatko – prisutan Bogićević Bogić – prisutan Imamović Muharem – prisutan Filipović Omer – prisutan Avdić Sead – prisutan Kušljugić Mirza – prisutan Kamberović Violeta – prisutna Borić Adem – prisutan Buturović Sead – prisutan Mašović Amor – prisutan Neimarlija Hilmo – prisutan Brka Osman – prisutan Vilić Ramiz – prisutanh Kulenović Salih – prisutan Baković Mirko – prisutan Ljubić Mariofil – prisutan Grabovac-Titan Mirko – prisutan – nazočan Bukić Zdenko – prisutan Andrić-Lužanski Ivo – nazočan Belkić Beriz – prisutan Filipović Mediha – odsutna Kulović Hamdija – prisutan Begović Muhamed – prisutan Lozančić Ivo – prisutan Osmanović Bahrija – prisutna Đedović Ibrahim – najavio izostanak Mehtić Halil – prisutan Banjac Mirko – prisutan Kovačević Ljubomir – prisutan Spasojević Zoran – prisutan Tošić Momir – prisutan Jovanović Miloš – prisutan Mijatović Mirko – prisutan Dokić Branko – prisutan Stokić Dušan – prisutan 13 Lolić Branislav – prisutan Gligorić Tihomir – prisutan Mirjanić Željko – prisutan Malkić Abdurahman – prisutan Stanimirović Dragi – prisutan Šašivarević Nedžad – prisutan
Prisutno je 40 poslanika – dva su odustna, to su gospodin Đedović Ibrahim i gospođa Filipović Mediha. Proizilazi da jedan poslanik nije glasao. Zamolio bih poslanika da se izjasni ko nije glasao. Pošto nije glasao, normalno je da je suzdržan. Sad pristupamo glasanju prvog zamjenika predsjedavajućeg Doma, odnosno članovi a to je Željko Mirjanić. Molim da se izjasnimo ko je za Željka Mirjanića da bude zamjenik predsjedavajućeg Doma. Ko je protiv? Ima li ko uzdržan? Konstatujem da je od ukupno 40 prisutnih poslanika za Željka Mirjanića, tj. za prvog zamjenika predsjedavajućeg ovog doma glasalo 20 poslanika. Protiv je glasalo 13 a suzdržano je 7 poslanika. Prelazimo na izjašnajvanje drugog kandidata prvog zamjenika predsjedavajućeg, a to je Zoran Spasojević. Ko je za Zorana Spasojevića, neka digne ruku. Ko je protiv? Ima li suzdržanih? Za drugog kandidata za prvog zamjenika predsjedavajućeg predstavničkog doma, glasalo je 11 – protiv je glasalo 24 – suzdržano je 4. Pristupamo glasanju za izbor drugog zamjenika predsjedavajućeg kao kandidata i to prvi je na listi Ivo Lozančić, molim dizanjem, odnosno glasanjem da se izjasnimo za drugog zamjenika, rekao sam. Ko je protiv? Ima li suzdržanih? Konstatujem da je za drugog zamjenika predsjedavajućeg koji je prvi na listi, knadidacionoj listi, od ukupno 40 prisutnih poslanika, glasalo za 20 – protiv 19 i suzdržan 1. Prelazimo na glasanje drugog kandidata drugog zamjenika predsjedavajućeg Doma i to je Mariofil Ljubić. Molim poslanike da se izjasne glasanjem. Ko je za?
Vi niste glasali. 14
Ne, ne, ja sam protiv, suzdržan sam ja. Hvala, ko je protiv? Ima li suzdržanih? Konstatujem da je od ukupno prisutno 40 poslanika za drugog kandidata Mariofila Ljubića glasalo 20 – protiv je 17 i suzdržana su 2. Sad idemo obrnutim putem, na glasanje, čim ustanovimo ko je dobio većinu, evo sad ćemo utvrditi.
Obadva su kandidata dobila po 20, znači idemo u drugi krug za Ivu Lozančića i Mariofila Ljubića, da dobijemo entitetsku.
Prelazimo na entitetsko glasanje gospodo poslanici, pošto je Ivo Lozančić i Mariofil Ljubić dobili po 20 glasova, polazimo ponovo da glasamo sad Mariofila Ljubića, idemo obrnutim redom, znate.
Ne, ne, isti je red, samo je obrnut redoslijed.
Isti je red, dobro hvala.
Da se provede entitetsko glasanje.
Iz entiteta iz Federacije da se glasa za Ivu Lozančića. Ko je za, neka digne ruku? Ko je protiv?
Ne treba protiv, RS.
Idemo za RS. Iz entiteta srpskog, ko je za Ivu Lozančića neka digne ruku? Hvala lijepa. Malo je komplikovana procedura, ali je demokratska. Za Ivu Lozančića – za drugog zamjenika predsjedavajućeg, u drugom krugu glasalo je 14 iz Federacije poslanika – 6 je glasalo iz RS. Idemo da se sada izjasnimo za Mariofila Ljubića. 15 Molim, ko je za Mariofila Ljubića za drugog zamjenika. U Poslovniku stoji da se ponovi u drugom krugu, obrnuto ide da se izjašnjava, šta možemo. To je to. Nastavljamo dalje. Ko je za Mariofila Ljubića za drugog zamjenika predsjedavajućeg iz Federacije. Iz RS ko je za Mariofila Ljubića da se izjasnimo? Gospodin Ivo Lozančić je, u entitetskom glasanju iz Federacije BiH dobio 14 glasova, znači ima tu većinu. Iz RS je dobio 6 glasova, znači ima i tu većinu, to je po Ustavu jedna trećina poslanika iz svakog entiteta. Gospodin Mariofil Ljubić je dobio u entitetskom glasanju, iz Federacije BiH 12 – iz RS 8 – Ima potrebnu većinu oba.
Ispred zastupnika HDZ-a, zastupnik HDZ-a. Gospodine predsjedavajući, gospodo zastupnici, ja mislim da ovdje situacija je jasna. U prvom glasovanju, isto su imali glasova za, a protiv je imao više Lozančić, što znači da je pobjednik Mariofil Ljubić. U drugoj jedan i drugi su imali većinu i smatram da ovdje nije pat pozicija, nego da je ovdje jasna situacija, Mariofil Ljubić je izabran.
Hoćemo li provesti do kraja glasanje. Prelazimo na glasanje u entitetima za.
Prelazimo na glasanje za prvog zamjenika predsjedavajućeg, polazimo od drugog na listi. Željko Mirjanić, ko je iz Federacije za Željka Mirjanića da se izjasni? Hvala lijepa, ima li ko protiv? Iz RS ko je za Željka Mirjanića? – 6. Treba sad da glasamo za Zorana Spasojevića drugog kandidata na listi prvog zamjenika predsjedavajućeg. Ko je za Zorana Spasojevića iz Federacije? Hvala lijepa. RS ko je za? Gospodo poslanici, malo je procedura komplikovana, evo sad znamo, prema tumačenju Poslovnika da onaj ko nije dobio većinu iz entiteta, da se ponavlja.
Sad idemo na entitetsko glasanje za predsjedavajuće koji je dobio većinu ukupnog broja, to je Sead Avdić. Molim poslanike iz Federacije da se izjasne za Seada Avdića za kandidata za predsjedavajućeg ovog doma. 16 Federacija 14. RS – 6.
Iz Federacije za Seada Avdića izjasnilo se 14 poslanika a iz RS 6. To je entitetsko glasanje. Prelazimo na glasanje za kandidata.
Nemamo više, Adem Borić je dobio 13.
Hvala lijepa. Izvinajvam se.
Da napravimo pauzu da se sravni, da napravimo pauzu da se ovo sravni – 10 minuta.
10 minuta pauza, dok Stručna služba sravni ovo. [[PAUZA]] Obavještavam poslanika, a na osnovu utvrđenih rezultata, da je za predsjedavajućeg ovog doma izabran Sead Avdić. Za predsjedavajućeg ovog doma izabran je Sead Avdić, gospodin Sead Avdić – poslanik. Tako da je Sead Avdić od ukupno 40 poslanika koji su se izjasnili za Seada je glasalo 20 – protiv 19 – 1 uzdržan. A iz Federacije kad smo išli onim redom, po Poslovniku za Seada Avdića izjasnilo se 14 poslanika a iz RS 6. Prema tome za predsjedavajućeg je izabran gospodin Sead Avdić i čestitam mu. [[Aplauz]] Sekretar Doma objasnit će sad za ostale kako smo sad glasali, osim, ja ću objasniti za prvog zamjenika. Kad završimo zamjenike pauza, pa ćemo imati sastanak. Za prvog zamjenika predsjedavajućeg Željko Mirjanić, od ukupno 40 glasovalo je za 20 – protiv je glasalo 13 – uzdržanih 7. Iz Federacije 15 je glasalo za – iz RS 6. Prema tome gospodin Željko Mirjanić je ovog puta prošao za prvog zamjenika predsjedavajućeg i čestitam mu. 17 [[aplauz]] Spasojević nije prošao, nije dobio potrebnu većinu.
Želite li da malo oko liste za drugog zamjenika, malo još podatke pogledamo, da pročitamo.
Za drugog predsjedavajućeg, od ukupno 40 poslanika, za Ivu Lozančića glasalo je 20 za – protiv 19 i 1 uzdržan. Iz Federacije za Ivu Lozančića glasalo je 14 a iz RS 6 kandidata. Za Mariofila Ljubića od ukupno 40 poslanika glasalo je za 20 – protiv 17 – 2 uzdržana, a iz Fedracije glasalo je za 12, a iz RS 8. Prema tome, prema ovim podacima ili 45% za drugog zamjenika prošao je Mariofil Ljubić, čestitam. [[aplauz]] Molim, ko se javio za riječ. Poslanik Bogić Bogićević, želi da se obrati.
Molim vas, Klub poslanika SDP-a BiH, traži od predsjedavajućeg tumačenje, za prijedlog trećeg zamjenika predsjedavajućeg, odnosno drugog gospodina Ljubića – za je glasalo 20 – protiv 17 – 2 uzdržana, to je 39 poslanika prisutnih, jedan nije računat uopšte u zbir glasanja, ili nije glasao ili nije izbrojan. Molimo za tumačenje, s obzirom da su oba kandidata dobila po 20 za.
Gospodine predsjedavajući, ja koristim prigodu da u ime Kluba zastupnika HDZ-a čestitam izabranim kandidatima, uz nadu da ćemo zajednički raditi na izgradnji domovine nam BiH. Matematika je ovdje jasna i mislim da ne treba uopće polemizirati, mi smatramo da je sjednica ovim završena. Hvala lijepa.
Stranka demokratske akcije je apsolutno za poštivanje procedure i legitiman izbor predsjedavajućeg, prvog zamjenika i drugog zamjenika i ja bih čestitao prije svega izabranom predsjedavajućem Seadu Avdiću i poželio mu uspješan rad, naravno i drugoj dvojici upravo proglašenih, prvom i drugom zamjeniku predsjedavajućeg.
Hvala lijepa. Dame i gospodo, čestitam novoizabranom rukovodstvu ovog visokog doma. Ima riječ Banjac. Gospodin Banjac izvolite. 18
Dame i gospodo, cijenjeni poslanici i gosti, u ime Kluba poslanika SDS čestitam novoizabranom rukovodstvu, uvjeren sam da će nastojati da efikasnošću postignu više nego što je do sada postignuto, a ja to vidim i na ozarenim licima ljudi, koji kažu da su došli ovdje da pomognu razvoju demokratije. Prema tome, sve pretpostavke su stvorene da se ide bolje i brže, u to ime računajte da ćete u SDS imati korektne opozicione partnere, koji će pomagati da se implementuje Dejtonski mirovni sporazum i Ustav BiH, još jednom hvala veliko.
Hvala vama na tako nadahnutim riječima. Dame i gospodo, s obzirom da smo izabrali rukovodstvo, dajem pauzu od deset minuta, a molim izabrano rukovodstvo. Molim izabrano rukovodstvo da ostane radi dogovora da preuzimaju svoju dužnost. Deset minuta pauze. [[PAUZA]] Kako vidite, konstituirajuću sjednicu smo u prvom momentu završili. Zahvaljujem se novoizabrnaom rukovodstvu, zahvaljujem se svim poslanicima i čestitam im zaista na primjerenom, odgovornom ponašanju u ovim trenutica, kad je u pitanju konstituisanje Doma, čime ćemo omogućiti uspješan rad, nadam se i imam uvjerene da ćemo zajedničkim snagama i ubuduće korektan imati odnos o rješavanju ovih sudbonosnih pitanja. Hvala vam lijepa.
Poštovana gospodo poslanici i zastupnici, gospodine predsjedavajući Predsjedništva BiH, gospodo članovi Predsjedništva BiH, gospodo predsjedavajući Vijeća ministara BiH, gospodo ministri, vaše ekselencije, predstavnici međunarodne zajednice, dame i gospodo, prije svega želim da se zahvalim gospodinu Begović Muhamedu, koji je danšnju sjednicu priveo prvom dijelu svom kraju i u tom smislu sva priznanja za proceduru i poštovanje jednostavno Poslovnika o funkcioniranju Parlamenta – Predstavničkog doma Parlamenta BiH. Želim ovom prilikom u lično ime i u ime članova Kolegija ovog visokog doma da se zahvalim na povjerenju koje nam je ovim izborom ukazano. Ja sam uvjeren da ćemo se svi zajedno boriti na putu mira, tolerancije, pomirenja, implementacije Dejtonskog sporazuma, jednakopravnosti, konstitutivnosti naroda na cjelokupnom području BiH, da se svi prognani – raseljeni vrate na svoja ognjišta, da to bude masovan, organiziran povratak u naredne 2001.godine, da jednostavno počnemo vraćati povjerenje prema BiH, da jednostavno vratimo povjerenje posebno i dijela međunarodne zajednice i posebno investitora koji žele ulagati u BiH, da počnemo otvarati nova radna mjesta, da vratimo ljudima optimizam, ohrabrenje, da ima smisla živjeti u BiH i da u tom kontekstu vežu svoju sudbinu, posebno mlada generacija svoje korijene za ovo tlo. U tom smislu da mogu očekivati budućnost od ove države. U tom smislu, sigurno da je puno odgovornih poslova i zadataka pred ovim visokim domom. Ja sam uvjeren da ćemo zajedničkim snagama, zajedničkim potencijalima ovog visokog doma, ovih časnih 19 pravih ljudi, jednostavno učiniti krupan iskorak ka prosperitetu BiH, ka demokratizaciji bosanskohercegovačkog društva, ka jednostavno boljem za našeg običnog čovjeka, za obične građane i ljude koji žive u BiH i u jednom i u drugom entitetu i u Federaciji BiH i u RS, što znači, ovo je danas svojevrsna poruka ohrabrenja, prije svega za novu 2001.godinu, da ljudi mogu očekivati, da jedan model politike može funkcionirati u BiH, koji nije isključivo zasnovan na političkoj filozofiji, koja se zasniva na nacionalnom isključivo, političkom ili drugom kriteriju, nego jednostavno da jedan drugi model politike može funkcionirati i dati odgovore, na sve protivrječnosti funkcioniranja i razvoja BiH, kako u zakonodavnoj, tako i u izvršnoj vlasti, tako i u oblasti sudske vlasti. Ja, također, želim da pružim priliku i prvom i drugom zamjeniku predsjedavajućem Predstavničkog doma Parlamenta BiH, da kažu i obrate se ovom uvaženom domu i, također, nakon toga bih zamolio i dao riječ predsjedavajućem Predsjedništva BiH, gospodinu Radišiću. Izvolite.
Gospodo poslanici, gospodine predsjedniče Predsjedništva BiH, hvala vam na ukazanom povjerenju, vrijeme je da institucije BiH funkcionišu onako kako je to propisano Ustavom. Ja vjerujem da će ovaj saziv smoći snage da donosi zakone u interesu svih građana BiH. Dozvolite mi da se zahvalim sa ovog mjesta poslanicima iz RS, koji su bili u prethodnom sazivu Predstavničkog doma BiH i da se posebno zahvalim gospodinu Mirku Banjcu, za koga smatram da je na jedan kvalitetan način obavljao svoju dužnost. Gospodo, hvala vam.
Uvaženi predsjedatelj Predsjedništva BiH, uvaženi predsjedavajući Vijeća ministara, gospođe i gospodo, ja bih se svima zahvalio na podršci današnjoj kandidaturi. Mogu izjaviti ovdje da ću se kao zastupnik zajedno sa vama založiti za izgradnju BiH, kao moderne, prosperitetne države, na principima Ustava BiH, da ćemo pokušati preuzeti zakonodavnu inicijativu, ojačati institucije da one rade ono što je potrebno, kako bi stvorili perspektivu građanima u BiH, u okviru BiH i kako bi vratili građanima BiH, povjerenje u institucije BiH. Posebno bih se zahvalio dosadašnjem sazivu Zastupničkog doma Parlamenta BiH i njegovim predsjedateljima jer oni su radili u jednom dosta teškom i složenom vremenu, znači, očekujem da ćemo svi zajedno ubrzati zakonodavni proces i uz pomoć Vijeća ministara zaokružiti pravni sustav BiH još na jednom planu.
Zahvaljujem se. Gospodin Radišić, predsjedavajući Predsjedništva BiH.
Poštovani poslanici, ministri, uvaženi gosti, dame i gospodo, Po ovlaštenju druga dva člana Predsjedništva BiH, dozvolite mi da u ime Predsjedništva BiH iskreno vam čestitam na izboru za poslanike u Parlament BiH i da izrazim zadovoljstvo što je današnjom konstitutivnom sjednicom Predstavničkog doma otvorena, rekao bih, jedna nova stranica u parlamentarnom životu BiH. Iskrene čestitke predsjedavajućem i zamjenicima predsjedavajućeg, koje ste upravo izabrali. 20 Ova sjednica, po svom ukupnom ambijentu je, dokaz više da su BiH, njeni građani i narodi i sve institucije ustavno-pravnog poretka, poslednjim opštim izborima, prije mjesec-dva dana, ušle u kvalitativno novu fazu, svog stabilnog ustavno-pravnog života. Pred ovim domom i Parlamentom BiH u cjelini, stoje izuzetno veliki zadaci, na putu jačanja BiH, kao stabilne pravne države, u kojoj će institucije Ustava, na svim nivoima vlasti raditi u interesu i naroda i građana BiH, voditi nas putem približavanja i integracije u okviru regiona Evrope i svijeta. Građani to od nas i traže, rekao bih, uz jačanje ukupne odgovornosti i koordiancije u radi mi to i možemo mi to i moramo. Mislim da je snažna poruka ove sjednice da, u implementaciji rezultata nedavnih izbora u konstituisanju zakonodavne vlasti, na svim nivoima, treba hitno i odgovorno raditi, kako bi obezbijedili i izvršnu i ukupno vlast, u skladu sa Dejtonskom mirovnim sporazumom i posebno, očekivanjima naših naroda i naših građana. I ovaj dom i ovaj parlament, kao i druge institucije i organi na nivou BiH, u tome su pred velikim izazovom. Nas čeka veoma složena i teška problematika u jačanju sloboda i prava građana, stvaranju pretpostavki za normalan demokratski život, za brže rješavanje nagomilanih problema građana, posebno izbjeglog i raseljenog stanovništva i posebno za jačanje sveukupne i socijalne stabilnosti u BiH. Pet godina poslije Dejtona, pet godina mirnog razvoja i jačanja i afirmacije BiH, zahtijevaju od svih nosilaca vlasti da još odlučnije i brže rade na rješavanju akutne problematike. Predsjedništvo BiH u tom pogledu, nosi dio svoje odgovornosti i nadležnsoti u skladu sa Ustavom. Želimo da jačanjem institucija pravne države BiH što prije se nađe u zajednici ravnopranvih naroda i država Evrope i svijeta, a prije svega da stekne uslove za što skoriji prijem u Savjet Evrope i pridruživanje evropskoj uniji. Ja očekujem i svi mi očekujemo da ćemo i u koordinaciji rada institucija i organa na svim nivoima, učiniti novi kvalitet, a voljom naroda, to potvrđuju rezultati nedavnih izbora, stvorena je jedna nova političko-parlamentarna slika ili klima, na svim nivoima vlasti, koji nas još više afirmišu naš ustavno-pravni sistem, sistem tolerancije, pune ravnopravnosti i odgovornsoti, međusobnog povjerenja i uvjeren sam da će Predsjedništvo BiH, u skladu sa svojom funkcijom u ovom parlamentu imati iskrenog, zaista, iskrenog partnera na našim zajedničkim poslovima. Još jednom čestitam konstituisanje ovog doma i neka mi bude dozvljeno da svima vama, poslanicima i svim strukturama vlasti u BiH, kao i svim građanima i ravnopravnim narodima BiH iskreno čestitam nastupajuću 2001.godinu, koja će biti godina velikih šansi i velikog izazova. Uvjeren sam da tu šansu nećemo propustiti. Hvala vam.
Hvala predsjedavajućem Predsjedništva BiH gospodinu Radišiću. Hvala, također, gospodinu Mirjaniću i Ljubiću, također, na riječima koje ste iskazali pred ovim visokom domom. Ja, također, želim još nekoliko informacija koje su bitne i potrebne za naš budući zajednički rad, u tom smislu podsjetiti, da smo danas od Službe dobili upitnike koje ste, nadam se, već popunili. Upitnike treba predati službi, kako bi imali neophodne podatke radi lakšeg komuniciranja sa svima nama. Također, imam dužnost da vas podsjetim na par odredbi Poslovnika koje su u ovom momentu veoma aktuelne. 21 Prvo, na odredbu člana 5. Poslovnika, kojim je propisano da u roku sedam dana, od izbora predsjedavajućeg i zamjenika predsjedavajućeg, poslanici formirati klubove poslanika. Prema članu 15. Poslovnika, svaki klub poslanika, dostavlja predsjedavajućem Doma listu svojih članova, potpisanu od svakog člana, uključujući i zvanično ime Kluba poslanika i ime njenog predsjedavajućeg i zamjenika predsjedavajućeg, i Sledeća odredba koja je važna jeste, član 6. Poslovnika, koji propisuje da u roku od sedam dana, nakon isteka roka od člana, iz člana 5. taj rok ističe 28.12.2000.godine, dakle roka za formiranje klubova poslanika, Dom na prijedlog klubova poslanika, odlučuje u članstvu u komisijama Doma, prema članu 27. Poslovnika, normalno da je za sedam dana ovaj rok produžen. Gospodo poslanici, da bismo ispoštovali i ove odredbe i da bismo što je moguće prije u potpunosti konstituisali Dom, a dom je konstituisan kad se konstituišu sve radne komisije, molim za punu aktivnost svih psolanika, svih stranačkih klubova i svih, jednsotavno političkih partija, koje participiraju u Predstavničkom domu Parlamenta BiH. Naše su intenzivne aktivnosti tim važnije što ima dosta prioritetnih zakona i drugih akata koje su trebale biti razmatrane i usvojeni još u prethodnom sazivu ovog doma. To pokazuje i činjenica da ste danas dobili toliko materijala, a dobili ste sve materijale, koji su stavljeni u parlamentarnu proceduru. Prema tome, svi ti materijali treba da dođu na dnevni red naših narednih sjednica. Prema tome, što prije završimo ovaj posao, oko radnih komisija, to ćemo prije moći obavljati svoju funkciju u potpunosti i uspješno. Ja vam se još jedanput zahvaljujem i zahvaljujem se svim onima koji su učestvovali i u prijedlogu lično i osobno mene za predsjedavajućeg Parlamenta BiH. Isto tako, ja sam dužan da napomenem, da je Klub poslanika SDP-a, kroz riječi Bogića Bogićevića, pokrenuo zahtjev da se preispita procedura i Poslovnik o konstituiranju i funkcioniranju Parlamenta, odnosno Predstavničkog doma Parlamenta BiH, oko izbora gospodina Mariofila Ljubića, to će ostati zadatak za narednu sjednicu i jednostavno Ustavno-pravnu komisiju. Koristim se ovom prilikom da svim građanima čestitam 2001. godinu. Zaključujem konstituirajuću sjednicu Predstavničkog doma Parlamenta BiH. Hvala vam. Sjednica je završena u 15.15 sati.